【戰況S1-9】華禮納G1包Q 麥道朗又鬥贏薛恩
2024年04月13日 14:59
東網電視
更多新聞短片
麥道朗又贏一級賽。(圖片:Getty Images)
嚟到今日轉播賽S1-9場次,就係只供3歲或以下馬女參戰嘅1600米一級賽草上女皇錦標,名牌倉主華禮納今場派4駒上陣,當中抽1、2檔嘅「摘光彩」同埋「愛天仙」近績突出,各自有捧場客,分別成為大、次熱門,結果由麥道朗策騎嘅「摘光彩」,繼剛戰贏G1古摩亞經典大賽後,今日繼續有好表現,轉彎走入面透出掄元,反而薛恩嘅「愛天仙」直路初段要搵位,結果姍姍來遲只得亞軍,薛恩亦繼上周末嘅澳洲打吡後,再次喺一級賽輸畀麥道朗,而呢條華禮納馬房Q只派45.5元。
另外,今日旺氣迫人嘅馬漢雅,由佢訓練嘅「七曜」則以第3名衝線,而閘前跌至16倍着綠格嘅「國際熱潮」則跑第4名。
S1-9賽果:2-1-5-16
二重彩賽果:2-1(6.6倍)